**RAPORT PRIVIND SITUAŢIA HIDROMETEOROLOGICĂ**

**ŞI A CALITAŢII MEDIULUI**

**în intervalul 10.03.2025, ora 08.00 – 11.03.2025, ora 08.00**

**I. SITUAŢIA HIDROMETEOROLOGICĂ**

**1. Situaţia și prognoza hidrologică pe râurile interioare și Dunăre, din 11.03.2025, ora 08.00**

**RÂURI:**

**Debitele au fost, în general, staționare,** exceptând râurile din bazinele hidrografice: Vișeu, Iza, Someșul Mare, bazinul superior și miijlociu al Mureșului, bazinele superioare ale Oltului, Trotușului, Moldovei, Bistriței și Sucevei, unde au fost în creștere ușoară datorită cedării apei din stratul de zăpadă, evoluției formațiunilor de gheață și propagării.

Debitele se situează la valori sub mediile multianuale lunare, cu coeficienți moduli cuprinși între 30-70%, mai mici (sub 30% din mediile lunare) pe râurile din bazinele hidrografice: Iza, Tur, Someș (exceptând Someșul Mare), Crasna, Barcău, Crișuri, Bega Veche, Bega, Timiș, Bârzava, Moravița, Caraș, Nera, Cerna, Vedea, Buzău, Suceava, Bârlad, Jijia, bazinul mijlociu și inferior al Mureșului, pe afluenții Trotușului, Jiului, Argeșului și pe unii afluenți ai Oltului.

Formațiunile de gheață (gheață la mal, pod de gheață), existente pe râurile din zonele montane din centrul și nordul țării, au fost în restrângere, diminuare și eliminare.

Nivelurile pe râuri la stațiile hidrometrice se situează sub **COTELE DE ATENȚIE.**

**Debitele vor fi, în general, staționare,** exceptând râurile din bazinele: Vișeu, Iza, Tur, bazinul superior și mijlociu al Mureșului, bazinele superioare ale Someșului, Crasnei, Barcăului, Crișurilor, Oltului, Buzăului, Trotușului, Bistriței, Moldovei, Sucevei, unde vor fi în creștere datorită precipitațiilor prognozate, cedării apei din stratul de zăpadă, evoluției formațiunilor de gheață și propagării.

Sunt posibile creșteri izolate de niveluri și debite pe unele râuri mici din zonele de munte, datorită cedării apei din stratul de zăpadă și evoluției formațiunilor de gheață.

Formațiunile de gheață (gheață la mal, pod de gheață) vor fi în restrângere, diminuare și eliminare.

Nivelurile pe râuri la stațiile hidrometrice se vor situa sub **COTELE DE ATENȚIE**.

**DUNARE:**

**Debitul la intrarea în țară (secțiunea Baziaș) în intervalul 10 – 11.03.2025 a fost în scădere, având valoarea de 3300 m3/s**, sub media multianuală a lunii **martie (6700 m3/s).**

În aval de Porțile de Fier, debitele au fost în scădere pe sectorul Gruia - Zimnicea și în creștere pe sectorul Giurgiu – Tulcea.

**Debitul la intrarea în** **țară (secțiunea Baziaș) va fi în scădere (3200 m3/s).**

În aval de Porţile de Fier debitele vor fi în scădere pe sectorul Gruia – Giurgiu, staționare la Oltenița și în creștere pe sectorul Călărași - Tulcea.

**2.** **Situaţia meteorologică în intervalul 10.03.2025, ora 08.00 – 11.03.2025, ora 08.00**

**În ţara,** vremea s-a menținut în general frumoasă, iar valorile termice diurne s-au situat cu mult peste cele normale (abateri pozitive în general de 10...15 grade). Cerul a fost variabil, cu înnorări accentuate seara și noaptea îndeosebi în vestul, nord-vestul și sud-vestul țării, unde pe arii restrânse au fost averse slabe. Vântul a suflat slab și moderat, cu intensificări locale în Crișana și Banat, precum și în zona montană, cu rafale în general de 45...55 km/h, iar la altitudini mari în Munții Apuseni și nordul Carpaților Orientali au fost viteze de peste 70...90 km/h. Este strat de zăpadă în cea mai mare parte a zonei montane, iar la ora 20 măsura -în platformele stațiilor meteorologice- până la 80 cm în Munții Călimani. Temperaturile maxime s-au încadrat între 7 grade la Sulina și 23 de grade la Moldova Veche, Banloc, Alba Iulia și Blaj, iar la ora 6 se înregistrau -4 grade la Miercurea Ciuc și 14 grade la Reșița, Lugoj, Zalău și Cotnari. În primele ore ale intervalului ceața a persistat local în Dobrogea și izolat în Muntenia și Moldova.

***Observație:*** *au fost emise* ***6 atenționări cod galben pentru fenomene meteorologice periculoase imediate****.*

**La Bucureşti,** Vremea s-a menținut frumoasă și mult mai caldă față de normalul periodei (abateri pozitive de 12...13 grade).

Cerul a fost variabil, iar vântul a suflat slab și moderat. Temperatura maximă a fost de 21 de grade la Afumați și Filaret și 22 de grade în Băneasa, iar la ora 6 se înregistrau 3 grade în Băneasa, 7 grade la Afumați și 10 grade la Filaret.

**3. Prognoza meteorologică în intervalul 11.03.2025, ora 08.00 – 12.03.2025, ora 08.00**

**În ţara,** valorile termice se vor situa cu mult peste cele specifice datei, însă în vestul, nord-vestul și parțial în centrul țării cele diurne vor scădea față de ziua anterioară. Astfel, temperaturile maxime se vor încadra între 13 și 25 de grade, iar cele minime vor fi cuprinse între 1 și 11 grade. Cerul va fi temporar noros și va ploua, mai ales sub formă de aversă, în Banat, Crișana, Maramureș, Transilvania, Oltenia, local în Moldova și izolat în Muntenia. Pe arii restrânse cantitățile de apă vor fi însemnate, astfel încât în intervale scurte de timp sau prin acumulare se vor înregistra 15...20 l/mp, cu o probabilitate mai mare în vestul și nord-vestul teritoriului și vor fi descărcări electrice îndeosebi în sud-vest în a doua parte a zilei. La altitudini mari la munte vor fi precipitații mixte. Vântul va sufla slab și moderat, cu intensificări la munte, cu viteze în general de 60...80 km/h, iar în zona înaltă de peste 90...100 km/h, dar local și în vest, centru și est, cu rafale în general de 45...55 km/h.

**La Bucureşti,** vremea va fi predominant frumoasă, cu valori termice mult peste cele specifice perioadei. Cerul va fi temporar noros și în a doua parte a zilei și spre dimineață vor fi condiții pentru ploi de scurtă durată. Vântul va sufla slab și moderat. Temperatura maximă se va situa în jurul valorii de 23 de grade, iar cea minimă va fi de 5...8 grade.

**4. Buletin nivometeorologic pentru perioada 10.03.2025 ora 20 - 12.03.2025 ora 20.**

**CARPAȚII MERIDIONALI: masivele BUCEGI și FĂGĂRAȘ - risc 3 - însemnat**

La peste 2000 m, zăpada va continua să se topească datorită temperaturilor ridicate și al precipitațiilor predominant lichide. Apa rezultată din topire va pătrunde în strat, umezindu-l și îngreunându-l suplimentar, îndeosebi în primii 15…25 cm de la suprafață sub care se află zăpada veche, întărită și intercalată cu cruste de gheață. În zona crestelor, unde noaptea se vor atinge temperaturi negative, stratul superficial va îngheța, formând cruste de reîngheț. Pe văile adăpostite, stratul din partea superioară este mai însemnat, putând atinge în unele locuri 60-70 cm și este format din zăpadă cu rezistență și coeziune slabă.

Mai ales ziua, după orele amiezii, stratul superior, umezit, poate aluneca peste cel vechi, ducând la declanșarea spontană a unor avalanșe de topire de dimensiuni medii și izolat, unde este angrenat și stratul mai vechi, chiar mari. Riscul declanșării avalanșelor va fi sporit la suprasarcini - risc însemnat (3).

La altitudini mai mici de 2000 m, zăpada s-a topit accentuat, menținându-se la altitudini înalte, mai ales pe văile adăpostite. Topirea zăpezii va continua și în următorul interval, la fel și umezirea zăpezii rămase. Pe pantele înclinate, aflate la altitudini de 1800-2000 m, se pot declanșa spontan avalanșe de topire, de dimensiuni în general mici, riscul fiind amplificat la supraîncărcări - risc redus (1).

**CARPAȚII MERIDIONALI: ȚARCU-GODEANU , PARÂNG / CARPAȚII ORIENTALI: RODNEI, CĂLIMANI - BISTRIȚEI și CEAHLĂU- - risc 2 - moderat**

La altitudini mai mari de 1800 m, datorită temperaturilor ridicate și insolației, stratul superior de zăpadă va continua să se topească și să se umezească suplimentar, astfel încât se va putea disloca și aluneca peste zăpada întărită aflată dedesubt, ducând la declanșarea spontană a unor avalanșe de topire de dimensiuni mici și izolat medii, riscul fiind amplificat la suprasarcini - risc moderat (2).

La altitudini mai mici de 1800 m, zăpada rămasă va continua să se topească și să se umezească. În partea superioară a văilor adăpostite, aflate la altitudini apropiate de 1800 m, unde se menține un strat mai mare de zăpadă, se mai pot declanșa spontan unele avalanșe de topire de dimensiuni în general mici riscul fiind amplificat la supraîncărcări - risc redus (1).

**CARPAȚII OCCIDENTALI: MUNȚII VLĂDEASA - MUNTELE MARE**

Stratul de zăpadă rămas are dimensiuni reduse, local fiind chiar discontinuu și va continua să se topească datorită temperaturilor diurne pozitive și al ploilor.

**PROGNOZA VREMII ÎN INTERVALUL 10.03.2025 ora 20 - 12.03.2025 ora 20:**

Temperaturile vor marca o ușoară scădere, dar vremea se va mentine în continuare mult mai caldă decât cea normală pentru această perioadă. Cerul va fi variabil, temporar noros. Local, la început în masivele vestice și nordice, apoi și în rest, se vor semnala ploi ce vor avea mai ales caracter de aversă, ce pot fi însoțite de descărcări electrice; pe creste vor fi condiții de precipitații mixte. Vântul va sufla slab și moderat, cu intensificări temporare, care vor atinge la rafale 70-80 km/h în zonele înalte și cu rafale ce vor atinge trecător 90-100 km/h pe creste.

**Temperaturi prognozate în intervalul 10.03.2025 ora 20 - 12.03.2025 ora 20:**

**Peste 1800 m:**

temperaturi minime: -4… 2 grade în prima noapte

temperaturi maxime: 1… 7 grade

**Sub 1800 m:**

temperaturi minime: 1… 5 grade

temperaturi maxime: 8… 14 grade

**Vânt la peste 2000 m:** intensificări din sector sud-vestic, de 80-100 km/h în primele 24 de ore, apoi în diminuare, 60-80 km/h

**Izoterma de 0 grade:** variabilă, între 2400…2600 m

**II. CALITATEA APELOR**

Nu au fost semnalate evenimente deosebite.

**III. CALITATEA MEDIULUI**

**3.1. În domeniul aerului**

**Agenţia Naţională pentru Protecţia Mediului** informează că din rezultatele analizelor efectuate în cadrul Reţelei Naţionale de Monitorizare, **s-au înregistrat depăşiri ale mediei zilnice de 50 µg/m3 pentru PM10** (pulberi în suspensie cu diametrul sub 10 microni), în data de 07.03.2025, **la staţiile cu indicativele B-13,B-10,B-6,B-1,B-16,B-15,B-11,B-5,B-25,B-7,B-23,B-20,MS-1,SB-3,IS-1,IS-3,IS-5,IS-2,IS-6,CJ-4,CJ-5,CT-7,GR-1,** în data de 08.03.2025, **la staţiile cu indicativele SB-3,MS-1,AB-1,IS-1,NT-3,IS-5,IS-6,CJ-5,CJ-4,CJ-2,CJ-3,BH-4,CS-1,AR-1,TM-5,TM-7,AR-2,** și în data de 09.03.2025, **la staţiile cu indicativele B-10,B-13,B-27,B-15,B-1,AB-1,SB-3,MS-1,IS-1,CJ-4,CJ-5,BH-4,CJ-3,CJ-2,CS-1,AR-1,TM-7,CS-2.**

**3.2. În domeniul solului şi vegetaţiei**

***Direcţia Silvică Gorj*** informează despre producerea, în data de 09.03.2025, la ora 14.00, a unui incendiu de litieră pe raza Ocolului Silvic Motru, localitatea Slivilești, judeţul Gorj. A fost afectată o suprafață de 4 ha. Incendiul a fost stins în 09.03.2025, la ora 17.00, de către personalul silvic, pompieri şi cetăţeni. Cauza izbucnirii incendiului a fost utilizarea focului deschis nesupravegheat în zona limitrofă fondului forestier.

***Direcţia Silvică Dolj*** informează despre producerea, în data de 10.03.2025, la ora 05.00, a unui incendiu de litieră pe raza Ocolului Silvic Filiași, localitatea Argetoaia, judeţul Dolj. A fost afectată o suprafață de 1,50 ha. Incendiul a fost stins în 10.03.2025, la ora 09.00, de către personalul silvic, pompieri şi cetăţeni. Cauza izbucnirii incendiului a fost utilizarea focului deschis nesupravegheat în zona limitrofă fondului forestier.

***Direcţia Silvică Mehedinți*** informează despre producerea, în data de 08.03.2025, la ora 14.00, a unui incendiu de litieră pe raza Ocolului Silvic Simian, localitatea Bistrița, judeţul Mehedinți. A fost afectată o suprafață de 1,20 ha. Incendiul a fost stins în 08.03.2025, la ora 16.30, de către personalul silvic, pompieri şi cetăţeni. Cauza izbucnirii incendiului a fost utilizarea focului deschis nesupravegheat în zona limitrofă fondului forestier.

***Direcţia Silvică Gorj*** informează despre producerea, în data de 09.03.2025, la ora 07.00, a unui incendiu de litieră pe raza Ocolului Silvic Eparhial Gorj, localitatea Bădești, judeţul Gorj. A fost afectată o suprafață de 2 ha. Incendiul a fost stins în 09.03.2025, la ora 15.00, de către personalul silvic, pompieri şi cetăţeni. Cauza izbucnirii incendiului a fost utilizarea focului deschis nesupravegheat în zona limitrofă fondului forestier.

***Direcţia Silvică Gorj*** informează despre producerea, în data de 08.03.2025, la ora 14.00, a unui incendiu de litieră pe raza Ocolului Silvic Eparhial Gorj, localitatea Piscuri, judeţul Gorj. A fost afectată o suprafață de 39,85 ha. Incendiul a fost stins în 08.03.2025, la ora 19.00, de către personalul silvic, pompieri şi cetăţeni. Cauza izbucnirii incendiului a fost utilizarea focului deschis nesupravegheat în zona limitrofă fondului forestier.

***Direcţia Silvică Gorj*** informează despre producerea, în data de 09.03.2025, la ora 16.00, a unui incendiu de litieră pe raza Ocolului Silvic Motru, localitatea Slivilești, judeţul Gorj. A fost afectată o suprafață de 11,39 ha. Incendiul a fost stins în 09.03.2025, la ora 22.30, de către personalul silvic, pompieri şi cetăţeni. Cauza izbucnirii incendiului a fost utilizarea focului deschis nesupravegheat în zona limitrofă fondului forestier.

**ARBDD Tulcea informează:**

-incendiul izbucnit în data de 08.03.2025, în jurul orei 17.30, din Districtului Ecologic Crișan, în zona A P Obretinul Mare, între localitatea Mila23 și Braț Sulina, Mm 17, U.A.T. Crișan, județul Tulcea, s-a stins de la sine în data de 09.03.2025, în jurul orei 17.00; a ars vegetație uscată, stuf și papură pe o suprafața de 40 ha.

-incendiul izbucnit în data de 09.03.2025, în jurul orei 14.30, din Districtului Ecologic Sulina, în zona inundabilă a lacului Bondar, extravilanul localității  Crișan, județul Tulcea, s-a stins de la sine în data de 09.03.2025, în jurul orei 22.00; a ars vegetație uscată, stuf și papură pe o suprafața de 150 ha.

-incendiul izbucnit în data de 08.03.2025, în jurul orei 14.00, din Districtului Ecologic Razim -Sinoe, în zona sud vestul lacului Ceamurlia, extravilanul localității  Ceamurlia de Jos, județul Tulcea, s-a stins de la sine în data de 08.03.2025, în jurul orei 23.00; a ars vegetație uscată, stuf și papură pe o suprafața de 8 ha.

-incendiul izbucnit în data de 07.03.2025, în jurul orei 16.00, din Districtului Ecologic Sulina, în zona inundabilă lac Bogdaproste, între canal Bogdaproste, Dunărea veche, canal Dovnica, județul Tulcea, s-a stins de la sine în data de 08.03.2025, în jurul orei 03.00; a ars vegetație uscată, stuf și papură pe o suprafața de 300 ha.

-incendiul izbucnit în data de 07.03.2025, în jurul orei 18.00, din Districtului Ecologic Chilia Veche, în zona nordul lacului Babina, între canal ocolitor Pardina și canal Rădăcinoasele, extravilanul localității  Chilia Veche, județul Tulcea, s-a stins de la sine în data de 09.03.2025, în jurul orei 09.00; a ars vegetație uscată, stuf și papură pe o suprafața de 150 ha.

-incendiul izbucnit în data de 09.03.2025, în jurul orei 14.30, din Districtului Ecologic Sulina, în zona Ceamurlia Mică, extravilanul localității  Crișan, județul Tulcea, s-a stins de la sine în data de 09.03.2025, în jurul orei 20.00; a ars vegetație uscată, stuf și papură pe o suprafața de 20 ha.

**Nu au fost observate mortalităţi la speciile de păsări şi animale sălbatice în zona incendiată.**

**3.3. În domeniul supravegherii radioactivităţii mediului**

Menţionăm că, pentru factorii de mediu urmăriţi nu s-au înregistrat depăşiri ale limitelor de avertizare/alarmare în intervalul de timp menţionat şi nu s-au semnalat evenimente deosebite.Parametrii constataţi la staţiile de pe teritoriul României s-au situat în limitele fondului natural.

**3.4. În municipiul Bucureşti**

În ultimele 24 de ore, sistemul de monitorizare a calităţii aerului în Municipiul Bucureşti nu a semnalat depăşiri ale pragurilor de informare şi alertă.

**IV. ALIMENTĂRI CU APĂ**

**A.B.A. Dobrogea-Litoral**

 ***Referitor: Atingerea nivelului, respectiv a debitului fluviului Dunărea, pe sectoarele Chiciu(km 375) Izvoarele(km 345) – Cernavodă (km 298) – Hârșova (km 238 corespunzătoare fazei de atenționare/avertizare conform*** *prevederilor Planului de restricții și folosire a apelor în perioadele deficitare, pentru BH Dunăre 2021-2025*

Având în vedere prevederile *Planului de restricții și folosire a apelor în perioadele deficitare, pentru B.H. Dunăre 2021-2025,* vă aducem la cunoștință următoarele:

* Datorită scăderii în ultimele zile a nivelului, respectiv a debitului fluviului Dunărea pe sectorul Chiciu – Cernavodă – Hârșova, precum și tendința de scădere pentru următoarea perioadă, **va începe aplicarea prevederilor *Planului de restricții și folosire a apelor în perioadele deficitare pentru B.H. Dunăre 2021-2025*.**
* **În data de 25.02.2025** nivelul Dunării, respectiv debitul, au atins valoarea **de atenționare/avertizare** astfel, în **Secțiunea Cernavodă** s-a înregistrat un ***debit de 837 mc/s*,** respectiv un ***nivel = -28 cm;***
* Conform *Planului de restricții* pe sectorul Chiciu – Cernavodă – Hârșova (sector 6.2.) debitele caracteristice perioadei de iarna sunt:
* debitul de atenție/avertizare Qat = 854.1792 mc/s;
* debitul necesar pentru satisfacerea cerințelor cantitative QN = 711.816 mc/s;
* debitul necesar pentru îndeplinirea condițiilor de calitate QNPCA = 215 mc/s;
* În acest sens, va fi instituită **faza de atenționare/avertizare** la folosințele care se alimentează cu apă din Dunăre, pe sectorul Chiciu – Cernavodă – Hârșova, respectiv:
	+ în scop potabil: **S.C. R.A.J.A. S.A. Constanța – Sursa de apă potabilă Cernavodă;**
	+ transport: **C.N. A.C.N. Agigea cu alimentare apă din Dunăre;**
	+ industrie**: S.C. Sârme și Cabluri S.A. Hârșova;**
	+ piscicultură: **SC Aquarom Elite Distribution Buc.–Am. pisc. Oltina și SC Danubiu Elite Buc. –Am. pisc. Dunăreni**
* **Pentru unitatea S.N.N. CNE Cernavodă - alimentare cu apă din CDMN- Bief I faza de atenționare/ avertizare** va fi transmisă atunci când nivelul fluviului Dunărea pe sectorul Chiciu-Cernavodă-Hârșova va fi de cca -1,37 m.
* conform Buletinului hidrologic transmis de INHGA București, respectiv diagnoza pentru 24.02.2025 ora 700 și prognoza hidrologică a debitelor medii zilnice pentru intervalul 25.02.2025-03.03.2025:

**A.B.A. Prut-Barlad**

 a. DATE PRIVIND APLICAREA SAU NU A "PLANULUI DE RESTRICȚII ȘI FOLOSIRE A APEI ÎN PERIOADELE DEFICITARE":

 Jud. Vaslui:

 - Se mentin prevederile „Planului de restrictii si folosire a apei in perioade deficitare”, astfel:

 \* treapta III - pentru S.C. AQUAVAS S.A. VASLUI – Sucursala Vaslui care se alimenteaza cu apa bruta pentru populatie si industrie din acumularea Solesti.

 - Se mentin prevederile „Planului de restrictii si folosire a apei in perioade deficitare”, astfel:

 \* treapta III - pentru S.C. AQUAVAS S.A. VASLUI – Sucursala Vaslui care se alimenteaza cu apa bruta pentru populatie si industrie din acumularea Puscasi.

**DIRECȚIA COMUNICARE ȘI DIGITALIZARE**